Soċ. il. San Bartilmew - Għargħur SAN GORĠ PRECA KITBA TA' ĠORĠ BORG SOĊJU TAL-M.USEU.M. SAN ĠORĠ PRECA U L-M.U.S.E.U.M. TAS-SUBIEN F'ĦAL GĦARGĦUR Il-qasam tal-M.U.S.E.U.M. ta' Ħal Għargħur infetaħ fis-sena 1933 u l-ewwel Superjur kien Oreste Tab- one li kellu negozju tal-ġild fi Triq San Pawl, il-Belt Valletta. Dan is- Superjur kien jagħmel tajjeb għall- ispejjeż ta' Dun Ġorġ meta dan kien jistampa l-kitbiet tiegħu taħt format ta' folji (4 paġni) u kotba, kemm żgħar kif ukoll xi daqsxejn imdaqqsin. Dun Ġorġ stess kien jgħid, 'Meta ma jlaħħaqx il-but tiegħi, ilaħħaq il-but ta' Oreste. ' Qabel ma nfetaħ il-M.U.S.E.U.M. tas-subien saret Sajda Museumina (serje ta' lezzjonijiet mifruxin fuq ħmistax-ilġurnata, waħdakuljum) u minn hemm xi żgħażagħ tħajru jmorru l-M.U.S.E.U.M. li kien ser 3 Oreste kera remissa kbira u beda jlaqqa' lit-tfal hemmhekk. Wara, Ineż, oħt Oreste wirtet dar kbira fi Triq Mons. Luiġi Cata- nia li qabel kienet tintuża bħala Għassa tal-Pulizija, u ħalliet lil ħuha jużaha bħala qasam tal- M.U.S.E.U.M., għalkemm il-kamra il-kbira ta' fuq ħallietha għaliha u kienet iżżommha msakkra. Ak- tar tard dik id-dar saret proprjetà tas-Soċjetà tal-M.U.S.E.U.M. bis- saħħa ta' testment li għamlet l-ist- ess Ineż. Is-Superjur Oreste kien joqgħod Birkirkara u kien jitla' kuljum f'Ħal Għargħur billi jikri karozzin. Soċ. San Bartilmew - Għargħur Huwa kien bniedem ta' karattru kalm ħafna u baqa' magħruf kemm kien itella' rigali (santi kbar u kotba) lit-tfal u liż-żgħażagħ ta' Ħal Għargħur. L-istess kien jagħmel meta kienu jiġu l-irġiel jisimgħu l-konferenza minn soċju tal-MUSEUM il-Ħadd filgħaxija. Meta nfetaħ il-MUSEUM ma' Oreste Tabone għamel xi żmien jitla wkoll Ġiovanni Briffa Brincati li kien soċju u li wara sar saċerdot. Il-Qaddis Ġorġ Preca kien iħobb ħafna lil Oreste u lil Briffa Brincati u għalhekk ta' sikwit kien jitla' fil-qasam tal-MUSEUM ta' Ħal Għargħur. Għal din l-okkażjoni s-Superjur Oreste kien jipprepara premjijiet iżjed mis-soltu billi t-tfal dakinhar kienu jiżdiedu u Dun Ġorġ kien jifraħ ħafna jara dik il-kwantità ta' tfal li kienu jiġu. Sena wara li nfetaħ il-MUSEUM f'Ħal Għargħur jiġifieri fl-1934 San Ġorġ Preca darba tela' l-MUSEUM biex jagħmel lezzjoni u jikteb lin-nies fil-labtu tal-Karmnu. Ġara li kien hemm żewġ żgħażagħ xi ftit imħarbtin, Salvu Zarb u Karmnu Vella, it-tnejn ta' ftit iżjed minn għoxrin sena, li kienu sejrin lura lejn id-dar imdejqin u ddisprati għax tilfu somma flus mhux ħażin fil-logħob waqt li kienu f'ħanut ta' l-inbid. DunĠorġ kien għadu sejjer biex jagħmel il-lezzjoni tiegħu meta ltaqa' ma' dawn iż-żewġ żgħażagħ mir-raħal u ħajjarhom biex imorru jisimgħu l-priedka tiegħu. Salvu qallu, ''Aħjar tagħtina xi ħaġa tal-flus għax illum tlifna kollox fil-logħob'. San Ġorġ Preca baqa' jżiegħel bihom u jħajjarhom imorru u fl-aħħar bit-tielgħa u bin-nieżel marru u qagħdu jisimgħuh. Meta ħarġu n-nies, Salvu u Karmnu ħassew xi jżommhom hemmhekk għax il-Qaddis Preca kien laqathom fil-laħam il-ħaj. Dun Ġorġ staqsihom iridux iqerru u dawn it-tnejn qerrew għandu, il-Qaddis kompla jħajjarhom biex jibdew jattendu l-MUSEUM. Dawn biex jeħilsu minnu qalulu 'iva', iżda l-għada ħassew li kellhom imorru tassew il-MUSEUM la darba lil Dun Ġorġ tawh il-kelma. Dawn iż-żewġ żgħażagħ marru u baqgħu jattendu kuljum l-MUSEUM. Xi xahar wara Karmnu Vella marad b'deni qawwi u ftit wara miet. Salvu Zarb baqa' miblugħ u meta mar jagħti l-aħbar lil Dun Ġorġ dan qallu, ''Sieħbek Karmnu mar jieħu l- premju ta' l-erbat ijiem li għamel fil-MUSEUM. '' Salvu, bil-mewt ta' sieħbu, iżjed issaħħaħ fil-vokazzjoni tiegħu tant li sar soċju bl-għajnuna wkoll ta' Briffa Brincati li kien joqgħod jgħallem lil Salvu jaqra bil-Malti (biex issir soċju tal-MUSEUM trid tkun taf taqra u tikteb xi ftit bil-Malti). Salvu Zarb, maż-żmien, minn soċju sar ukoll Superjur tal-Qasam ta' Ħal Għargħur u dam f'din il-kariga ħmistax-il sena. Zarb miet fil-21 ta' Marzu 1993 wara li fl-aħħar snin ta' ħajtu kien rikoverat fl-Isptar San Vinċenz de Paul. Fi żmien is-Superjur Salvu, San Ġorġ Preca ġieli wkoll tela' fir-raħal ta' Ħal Għargħur u żgur li għad hawn xi nies anzjani li għadhom jiftakru lil dan il-Qaddis Malti għaddej mit- toroq ta' dan ir-raħal għoli u tassew pittoresk; oħrajn għadhom żgur jiftakruh fil-lezzjoni- jiet li kien jagħmel lit-tfal u lill-kbar. Tajjeb li wieħed jiftakar f'dan iżda huwa iżjed ta' ġid spiritwali li wieħed jiftakar kemm San Ġorġ Preca ħabrek biex Ġest dejjem iżjed ikun magħruf u maħbub minn kulħadd. Dan il-messaġġ qawwi ta' dan l-ewwel Qaddis Malti kanonizzat jibqa' dejjem attwali u m'hux ser jiqdiem qatt, għax Ġesu (li San Ġorġ Preca tant kien iħobb) huwa l-bieraħ u llum, hu l-istess u jibqa għal dejjem (Lh.